A Tanács irányelve
(1972. december 6.)
a cukorrépa-vetőmag, a takarmánynövény-vetőmagok, a gabonavetőmagok, a vetőburgonya forgalmazásáról szóló 1966. június 14-i irányelvek, az olaj- és rostnövények vetőmagjának forgalmazásáról szóló 1969. június 30-i irányelv, valamint a zöldségvetőmag forgalmazásáról szóló, illetve a mezőgazdasági növényfajok közös fajtajegyzékéről szóló 1970. szeptember 29-i irányelvek módosításáról
(72/418/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 43. és 100. cikkére,
tekintettel a Bizottság javaslatára,
tekintettel az Európai Parlament véleményére,
tekintettel a Gazdasági és Szociális Bizottság véleményére,
mivel az alábbiakban részletezett okok miatt az alábbiakban felsorolt és legutóbb az 1972. július 20-i irányelvvel [1] módosított irányelvek bizonyos rendelkezéseit módosítani kell: a cukorrépa-vetőmag [2], a takarmánynövény-vetőmagok [3], a gabonavetőmagok [4], a vetőburgonya [5] forgalmazásáról szóló 1966. június 14-i tanácsi irányelvek; az olaj- és rostnövények vetőmagjának forgalmazásáról szóló 1969. június 30-i tanácsi irányelv [6]; a zöldségvetőmag forgalmazásáról szóló [7], illetve a mezőgazdasági növényfajok közös fajtajegyzékéről [8] szóló, 1970. szeptember 29-i tanácsi irányelvek;
mivel szükséges előírni, hogy bizonyos körülmények között az elit vetőmagot és növényeket megelőző generációhoz tartozó, a különböző tagállamokban történő forgalmazásra engedélyezett és a fent említett irányelveknek megfelelő nemesített vetőmagokra a tagállamok között többé ne vonatkozzanak forgalmazási korlátozások;
mivel a fent említett irányelvekben előírt eljárás alkalmazása az elit vetőmagok és növények, illetve a minősített vetőmagok és növények ellátásában mutatkozó átmeneti nehézségek kiküszöbölése érdekében azt mutatta, hogy ezek a nehézségek könnyebben leküzdhetők volnának, ha nemcsak a rosszabb minőségű vetőmagokat és növényeket, de a közös fajtajegyzékben vagy a nemzeti fajtajegyzékben nem szereplő fajták vetőmagjait és növényeit is engedélyeznék;
mivel a fent említett irányelvek alkalmazása nehézségeket okozott a különböző tagállamokban a vetőmagok és a növények importálása során, mivel a tagállamok mindegyikében különbözőek az importőr számára előírt megnevezések, mivel ennek megfelelően ezeket a megnevezéseket egységesíteni kell;
mivel a fent említett irányelvekben felsorolt bizonyos vetőmagtermő fajok címkéjén kötelezően feltüntetendő adatokat, különösen a mennyiségre vonatkozó adatokat módosítani kell, és a csomag belsejében elhelyezett dokumentum helyett valamennyi fajra vonatkozóan öntapadós címke használatát kell elfogadni;
mivel a dísznövények termesztésére szánt vetőmagokat ki kell vonni a gabonavetőmag forgalmazásáról szóló irányelv alkalmazása alól, mint a többi hasonló irányelv esetében;
mivel a vetőburgonya forgalmazásáról szóló irányelvben a csomagolásra és osztályozásra vonatkozó rendelkezések bizonyos módosításokra szorulnak; mivel az előírt vizsgálatokat ki kell terjeszteni bizonyos károsító és veszélyes szervezetekre;
mivel szükségessé vált az 1975-ig tartó átmeneti időszak során nemzeti szinten engedélyezni az olyan alapvető zöldségvetőmag fajtákat, amelyeket nemzeti vagy közösségi szinten hivatalosan nem fogadtak el; mivel továbbá 1977-től kezdődően lehetővé kell tenni, hogy a fajták mindenféle engedélyezése a hivatalos vizsgálatok eredményeitől függjön;
mivel a zöldségvetőmag forgalmazásáról szóló irányelv hatálya alá tartozó bizonyos fajok vetőmagjai egyes tagállamok számára nem bírnak jelentőséggel, jóllehet elenyésző mennyiségben ezek termesztése vagy legalább forgalmazása ezen tagállamok területén is folyik; mivel ennek megfelelően bizonyos fajokat ki kell vonni az irányelv alkalmazása alól, és a tagállamokat mentesíteni kell az irányelv ezen fajok vetőmagjára történő alkalmazásának kötelezettsége alól;
mivel a mezőgazdasági növényfajok közös fajtajegyzékéről szóló irányelvben megállapítottaktól eltérő elveknek megfelelően 1972. július 1-jét megelőzően engedélyezett valamennyi fajta tekintetében az ezekhez a fajtákhoz tartozó vetőmagok és növények forgalmazásának lehetővé tételéhez elegendően hosszú időszakra van szükség,
ELFOGADTA EZT AZ IRÁNYELVET:
1. cikk
A cukorrépa-vetőmag forgalmazásáról szóló 1966. június 14-i irányelv a következőképpen módosul:
1. A 11. cikk (1) bekezdésének b) pontjában szereplő mondat második része helyébe a következő szöveg lép:
"Erre a dokumentumra nincs szükség, ha a csomagoláson letörölhetetlen nyomtatással feltüntették ezeket az információkat, vagy ha az a) pontban megállapított rendelkezésekkel összhangban öntapadós címkét használnak."
2. A 14. cikk a következő bekezdéssel egészül ki:
"(3) Azoknak a tagállamoknak, amelyek a 3. cikk (3) bekezdésének a) pontja rendelkezéseivel összhangban kivételeket határoztak meg, biztosítaniuk kell, hogy az elit vetőmagot megelőző generációkhoz tartozó nemesített vetőmagokra ne vonatkozzanak forgalmazási korlátozások, tulajdonságaikat, vizsgálati eljárásaikat, jelölésüket és fémzárolásukat illetően,
a) ha azokat az illetékes minősítő hatóság hivatalosan ellenőrizte az elit vetőmagok minősítésére alkalmazandó rendelkezésekkel összhangban;
b) ha azokat az ebben az irányelvben foglalt rendelkezéseknek megfelelően csomagolták; valamint
c) ha a csomagoláson hatósági címke található, legalább az alábbi adatok feltüntetésével:
- a minősítő hatóság és a tagállam megnevezése vagy ezek megkülönböztető rövidítése
- a tétel referenciaszáma
- faj
- fajta
- a "szuperelit vetőmag" megjelölés
- a "minősített vetőmag" kategóriába tartozó vetőmagot megelőző generációk száma.
A címke színe fehér, átlós, lila csíkkal."
3. A 17. cikk (1) bekezdése helyébe a következő szöveg lép:
"(1) Az elit vetőmagok, illetve a minősített vetőmagok általános kínálatában egy vagy több tagállamban jelentkező, és a Közösségen belül le nem küzdhető átmeneti nehézségek kiküszöbölése érdekében egy vagy több tagállam számára a 21. cikkben megállapított eljárással összhangban engedélyezni lehet meghatározott időre kevésbé szigorú előírásoknak megfelelő kategóriába tartozó vetőmagok, vagy a "mezőgazdasági növényfajok közös fajtajegyzékében", illetve saját nemzeti fajtajegyzékükben nem szereplő vetőmagfajták forgalmazását."
4. A 19. cikk új számozása 19. cikk (1) bekezdés.
5. A 19. cikk a következő bekezdéssel egészül ki:
"(2) A tagállamoknak meg kell tenniük minden szükséges intézkedést annak biztosítására, hogy a más tagállamból vagy harmadik országból érkező, 2 kg-ot meghaladó mennyiségű vetőmag forgalmazása során feltüntessék az alábbi adatokat:
a) faj
b) fajta
c) kategória
d) előállító ország és a hivatalos ellenőrző hatóság
e) feladó ország
f) importőr
g) a vetőmag mennyisége.
Ezen adatok feltüntetésének módját a 21. cikkben megállapított eljárással összhangban kell meghatározni."
6. A III. melléklet A. 8. pontja helyébe a következő szöveg lép.
"8. A közölt nettó vagy bruttó súly, vagy a vetőmagok közölt darabszáma."
2. cikk
A takarmánynövény-vetőmagok forgalmazásáról szóló 1966. június 14-i irányelv a következőképpen módosul:
1. A 2. cikk (3) bekezdését el kell hagyni.
2. A 10. cikk (1) bekezdésének b) pontjában szereplő mondat második része helyébe a következő szöveg lép:
"Erre a dokumentumra nincs szükség, ha a csomagoláson letörölhetetlen nyomtatással feltüntették ezeket az információkat, vagy ha az a) pontban megállapított rendelkezésekkel összhangban öntapadós címkét használnak."
3. A 14. cikk a következő bekezdéssel egészül ki:
"(3) Azoknak a tagállamoknak, amelyek a 3. cikk (5) bekezdésének a) pontja rendelkezéseivel összhangban kivételeket határoztak meg, biztosítaniuk kell, hogy az elit vetőmagot megelőző generációkhoz tartozó nemesített vetőmagokra ne vonatkozzanak forgalmazási korlátozások, tulajdonságaikat, vizsgálati eljárásaikat, jelölésüket és fémzárolásukat illetően,
a) ha azokat az illetékes minősítő hatóság hivatalosan ellenőrizte az elit vetőmagok minősítésére alkalmazandó rendelkezésekkel összhangban;
b) ha azokat az ebben az irányelvben foglalt rendelkezéseknek megfelelően csomagolták; valamint
c) ha a csomagoláson hatósági címke található, legalább az alábbi adatok feltüntetésével:
- a minősítő hatóság és a tagállam vagy ezek megkülönböztető rövidítése
- a tétel referenciaszáma
- faj
- fajta
- a "szuperelit vetőmag" megjelölés
- az első generációs "minősített vetőmag" kategóriába tartozó vetőmagot megelőző generációk száma.
A címke színe fehér, átlós, lila csíkkal."
4. A 17. cikk (1) bekezdése helyébe a következő szöveg lép:
"(1) Az elit vetőmagok, minősített vetőmagok és kereskedelmi vetőmagok általános kínálatában egy vagy több tagállamban jelentkező, és a Közösségen belül le nem küzdhető átmeneti nehézségek kiküszöbölése érdekében egy vagy több tagállam számára a 21. cikkben megállapított eljárással összhangban engedélyezni lehet meghatározott időre kevésbé szigorú előírásoknak megfelelő kategóriába tartozó vetőmagok, vagy a "mezőgazdasági növényfajok közös fajtajegyzékében", illetve saját nemzeti fajtajegyzékükben nem szereplő vetőmagfajták forgalmazását."
5. A 19. cikk új számozása 19. cikk (1) bekezdés.
6. A 19. cikk a következő bekezdéssel egészül ki:
"(2) A tagállamoknak meg kell tenniük minden szükséges intézkedést annak biztosítására, hogy a más tagállamból vagy harmadik országból érkező, 2 kg-ot meghaladó mennyiségű vetőmag forgalmazása során feltüntessék az alábbi adatokat:
a) faj
b) fajta
c) kategória
d) előállító ország és a hivatalos ellenőrző hatóság
e) feladó ország
f) importőr
g) a vetőmag mennyisége.
Ezen adatok feltüntetésének módját a 21. cikkben megállapított eljárással összhangban kell meghatározni."
3. cikk
A gabonavetőmag forgalmazásáról szóló 1966. június 14-i irányelv a következőképpen módosul:
1. A 2. cikk (1) bekezdésének A. szakaszában a bevezető szöveg helyébe a következő szöveg lép:
"A. Gabonafélék: az alábbiakban felsorolt nem dísznövény jellegű mezőgazdasági vagy kertészeti termelésre szánt fajokhoz tartozó növények:"
2. A 10. cikk (1) bekezdésének b) pontjában szereplő mondat második része helyébe a következő szöveg lép:
"Erre a dokumentumra nincs szükség, ha a csomagoláson letörölhetetlen nyomtatással feltüntették ezeket az információkat, vagy ha az a) pontban megállapított rendelkezésekkel összhangban öntapadós címkét használnak."
3. A 14. cikk a következő bekezdéssel egészül ki:
"(3) Azoknak a tagállamoknak, amelyek a 3. cikk (4) bekezdésének a) pontja rendelkezéseivel összhangban kivételeket határoztak meg, biztosítaniuk kell, hogy az elit vetőmagot megelőző generációkhoz tartozó nemesített vetőmagokra ne vonatkozzanak forgalmazási korlátozások, tulajdonságaikat, vizsgálati eljárásaikat, jelölésüket és fémzárolásukat illetően,
a) ha azokat az illetékes minősítő hatóság hivatalosan ellenőrizte az elit vetőmagok minősítésére alkalmazandó rendelkezésekkel összhangban;
b) ha azokat az ebben az irányelvben foglalt rendelkezéseknek megfelelően csomagolták; valamint
c) ha a csomagoláson hatósági címke található, legalább az alábbi adatok feltüntetésével:
- a minősítő hatóság és a tagállam, vagy ezek megkülönböztető rövidítése
- a tétel referenciaszáma
- faj
- fajta
- a "szuperelit vetőmag" megjelölés
- a "minősített vetőmag", illetve az "első generációs minősített vetőmag" kategóriába tartozó vetőmagot megelőző generációk száma.
A címke színe fehér, átlós, lila csíkkal."
4. A 17. cikk (1) bekezdése helyébe a következő szöveg lép:
"(1) Az elit vetőmagok, illetve a valamennyi kategóriába tartozó minősített vetőmagok általános kínálatában egy vagy több tagállamban jelentkező, és a Közösségen belül le nem küzdhető átmeneti nehézségek kiküszöbölése érdekében egy vagy több tagállam számára a 21. cikkben megállapított eljárással összhangban engedélyezni lehet meghatározott időre kevésbé szigorú előírásoknak megfelelő kategóriába tartozó vetőmagok, vagy a "mezőgazdasági növényfajok közös fajtajegyzékében", illetve saját nemzeti fajtajegyzékükben nem szereplő vetőmagfajták forgalmazását."
5. A 19. cikk új számozása 19. cikk (1) bekezdés.
6. A 19. cikk a következő bekezdéssel egészül ki:
"(2) A tagállamoknak meg kell tenniük minden szükséges intézkedést annak biztosítására, hogy a más tagállamból vagy harmadik országból érkező, 2 kg-ot meghaladó mennyiségű vetőmag forgalmazása során feltüntessék az alábbi adatokat:
a) faj
b) fajta
c) kategória
d) előállító ország és a hivatalos ellenőrző hatóság
e) feladó ország
f) importőr
g) a vetőmag mennyisége.
Ezen adatok feltüntetésének módját a 21. cikkben megállapított eljárással összhangban kell meghatározni."
7. A IV. melléklet A. a) 8. pontja helyébe a következő szöveg lép.
"8. A közölt nettó vagy bruttó súly, vagy a vetőmagok közölt darabszáma."
8. A IV. melléklet A. b) 5. pontja helyébe a következő szöveg lép.
"5. A közölt nettó vagy bruttó súly, vagy a vetőmagok közölt darabszáma."
4. cikk
A vetőburgonya forgalmazásáról szóló 1966. június 14-i irányelv a következőképpen módosul:
1. A 7. cikk (1) bekezdésének második mondata helyébe a következő szöveg lép.
"Az olyan gumók esetében, amelyek nagy méretüknél fogva nem férnek át egy 35 x 35 mm-es négyzethálón, a felső és alsó mérethatárokat az 5 többszöröseként kell kifejezni."
2. A 7. cikk a következő bekezdéssel egészül ki:
"(4) A tagállamok
a) alkalmazhatják az (1) bekezdés első mondatának második részében foglalt rendelkezéseket az ott nem említett fajtákra;
b) növelhetik a megengedett maximális méretbeli eltérést az egy tételben szereplő gumók között."
3. A 8. cikk (1) bekezdésének szövege helyébe a következő szöveg lép:
"(1) A tagállamoknak előírják, hogy az elit vetőburgonyát és a minősített vetőburgonyát kizárólag megfelelően homogén tételekben és fémzárolt, a 9. és 10. cikkben előírt fémzárral és jelöléssel ellátott zárt csomagokban vagy tárolóedényekben lehessen forgalomba hozni. A csomagolásnak újnak kell lennie; a tárolóedénynek tisztának kell lenniük."
4. A 9. cikk (1) bekezdése a "csomagok" szó után az "és tárolóedények" szavakkal, a "tárolóedény" szó előtt pedig a "csomag vagy" szavakkal egészül ki.
5. A 10. cikk (1) bekezdésében a "csomagok" szó után az "és tárolóedények" szavakkal egészül ki, a 11. cikkben pedig a "tárolóedények" szavak előtt a "csomagok vagy" szavakkal egészül ki.
6. A 12. cikkben az "a tárolóedényen vagy annak belsejében" szavak helyébe az "a csomagoláson vagy annak belsejében, illetve a tárolóedényen" kifejezés lép.
7. A 13. cikk (1) bekezdésében a "tárolóedények" szó előtt a "csomagok vagy" szavakkal egészül ki.
8. A 13. cikk a következő bekezdéssel egészül ki:
"(4) Azoknak a tagállamoknak, amelyek a 3. cikk (2) bekezdése B. részének a) pontja rendelkezéseivel összhangban kivételeket határoztak meg, biztosítaniuk kell, hogy az elit vetőburgonyát megelőző generációkhoz tartozó nemesített vetőburgonyára ne vonatkozzanak forgalmazási korlátozások, tulajdonságaikat, vizsgálati eljárásaikat, jelölésüket és fémzárolásukat illetően,
a) ha azokat az illetékes minősítő hatóság hivatalosan ellenőrizte az elit vetőburgonya minősítésére alkalmazandó rendelkezésekkel összhangban;
b) ha azokat az ebben az irányelvben foglalt rendelkezéseknek megfelelő csomagokban vagy tárolóedényekben csomagolták; valamint
c) ha a csomagoláson vagy tárolóedényen hatósági címke található, legalább az alábbi adatok feltüntetésével:
- a minősítő hatóság és a tagállam megnevezése vagy ezek megkülönböztető rövidítése
- a termelő azonosítószáma vagy a tétel referenciaszáma
- faj
- fajta
- a "szuperelit vetőburgonya" megjelölés.
A címke színe fehér, átlós, lila csíkkal."
9. A 16. cikk (1) bekezdése helyébe a következő szöveg lép:
"(1) Az elit vetőburgonya, illetve a minősített vetőburgonya általános kínálatában egy vagy több tagállamban jelentkező, és a Közösségen belül le nem küzdhető átmeneti nehézségek kiküszöbölése érdekében egy vagy több tagállam számára a 19. cikkben megállapított eljárással összhangban engedélyezni lehet meghatározott időre kevésbé szigorú előírásoknak megfelelő kategóriába tartozó vetőburgonya, vagy a "mezőgazdasági növényfajok közös fajtajegyzékében", illetve saját nemzeti fajtajegyzékükben nem szereplő vetőburgonya fajták forgalmazását."
10. A 18. cikk új számozása 18. cikk (1) bekezdés.
11. A 18. cikk a következő bekezdéssel egészül ki:
"(2) A tagállamoknak meg kell tenniük minden szükséges intézkedést annak biztosítására, hogy a más tagállamból vagy harmadik országból érkező vetőburgonya forgalmazása során feltüntessék az alábbi adatokat:
a) faj
b) fajta
c) kategória
d) előállító ország és ellenőrző hatóság
e) feladó ország
f) importőr
g) a vetőburgonya mennyisége.
Ezen adatok feltüntetésének módját a 19. cikkben megállapított eljárással összhangban kell meghatározni."
12. Az I. melléklet a következő pontokkal egészül ki:
"5. A termesztésre használt terület nem lehet Heterodera rostochiensis Woll. által fertőzött.
6. A növénynek mentesnek kell lenni az alábbiaktól
a) Synchytrium endobioticum (Schilb.) Perc.;
b) Corynebacterium sepedonicum (Spieck. és Kotth.) Skapt. és Burkh."
13. A II. melléklet a "Tűréshatárok" szó előtt egy "A." betűvel egészül ki.
14. A II. melléklet a következő szöveggel egészül ki:
"B. A vetőburgonyának mentesnek kell lenni az alábbiaktól: Heterodera rostochiensis, Synchytrium endobioticum, Corynebacterium sepedonicum és Pseudomonas solanacearum."
5. cikk
Az olaj- és rostnövények vetőmagjának forgalmazásáról szóló 1969. június 30-i irányelv a következőképpen módosul:
1. A 10. cikk (1) bekezdésének b) pontjában szereplő mondat második része helyébe a következő szöveg lép:
"Erre a dokumentumra nincs szükség, ha a csomagoláson letörölhetetlen nyomtatással feltüntették ezeket az információkat, vagy ha az a) pontban megállapított rendelkezésekkel összhangban öntapadós címkét használnak."
2. A 13. cikk a következő bekezdéssel egészül ki:
"(3) Azoknak a tagállamoknak, amelyek a 3. cikk (5) bekezdésének a) pontja rendelkezéseivel összhangban kivételeket határoztak meg, biztosítaniuk kell, hogy az elit vetőmagot megelőző generációkhoz tartozó nemesített vetőmagokra ne vonatkozzanak forgalmazási korlátozások, tulajdonságaikat, vizsgálati eljárásaikat, jelölésüket és fémzárolásukat illetően,
a) ha azokat az illetékes minősítő hatóság hivatalosan ellenőrizte az elit vetőmagok minősítésére alkalmazandó rendelkezésekkel összhangban;
b) ha azokat az ebben az irányelvben foglalt rendelkezéseknek megfelelően csomagolták; valamint
c) ha a csomagoláson hatósági címke található, legalább az alábbi adatok feltüntetésével:
- a minősítő hatóság és a tagállam megnevezése vagy ezek megkülönböztető rövidítése
- a tétel referenciaszáma
- faj
- fajta
- a "szuperelit vetőmag" megjelölés
- a "minősített vetőmag", illetve az "első generációs minősített vetőmag" kategóriába tartozó vetőmagot megelőző generációk száma.
A címke színe fehér, átlós, lila csíkkal."
3. A 16. cikk (1) bekezdése helyébe a következő szöveg lép:
"(1) Az elit vetőmagok, illetve a valamennyi kategóriába tartozó minősített vetőmagok vagy a kereskedelmi vetőmagok általános kínálatában egy vagy több tagállamban jelentkező, és a Közösségen belül le nem küzdhető átmeneti nehézségek kiküszöbölése érdekében egy vagy több tagállam számára a 20. cikkben megállapított eljárással összhangban engedélyezni lehet meghatározott időre kevésbé szigorú előírásoknak megfelelő kategóriába tartozó vetőmagok, vagy a "mezőgazdasági növényfajok közös fajtajegyzékében", illetve saját nemzeti fajtajegyzékükben nem szereplő vetőmagfajták forgalmazását."
4. A 18. cikk új számozása 18. cikk (1) bekezdés.
5. A 18. cikk az alábbi bekezdéssel egészül ki:
"(2) A tagállamoknak meg kell tenniük minden szükséges intézkedést annak biztosítására, hogy a más tagállamból vagy harmadik országból érkező, 2 kg-ot meghaladó mennyiségű vetőmag forgalmazása során feltüntessék az alábbi adatokat:
a) faj
b) fajta
c) kategória
d) előállító ország és a hivatalos ellenőrző hatóság
e) feladó ország
f) importőr
g) a vetőmag mennyisége.
Ezen adatok feltüntetésének módját a 20. cikkben megállapított eljárással összhangban kell meghatározni."
6. cikk
A zöldségvetőmag forgalmazásáról szóló 1970. szeptember 29-i irányelv a következőképpen módosul:
1. A 2. cikk (1) bekezdésének A szakaszában az alábbi fajokra történő utalást el kell hagyni:
"Zea mays convar. microsperma (Koern.) Pattogatni való kukorica"
"Zea mays convar. saccharata (Koern.) Csemegekukorica."
2. A 2. cikk (1) bekezdése F. szakaszának a) pontjában a "csemegekukorica és pattogatni való kukorica" szavakat el kell hagyni.
3. A 7. cikk (1) bekezdése helyébe a következő szöveg lép:
"1977. július 1-jétől a 40. cikkben megállapított eljárással összhangban előírható, hogy bizonyos meghatározott időponttól kezdődően egyes zöldségfajok fajtáit kizárólag hivatalos vizsgálatok alapján lehessen elfogadni."
4. A 9. cikk szövegének helyébe a következő szöveg lép:
"9. cikk
(1) A tagállamok az ennek az irányelvnek az elvein alapuló további vizsgálatok elvégzése nélkül is elfogadhatnak olyan fajtákat, amelyeket területükön 1972. július 1-jét megelőzően engedélyeztek, ha a korábbi vizsgálatok alapján nyilvánvaló, hogy a fajták megkülönböztethetők, stabilak és megfelelően egységesek. Legkésőbb 1975. június 30-ig el kell végezni a 7. cikk (2) bekezdésével összhangban rögzített tulajdonságok vizsgálatát.
(2) A tagállamoknak minden szükséges intézkedést meg kell tenniük annak biztosítására, hogy legkésőbb 1980. június 30-ig a nem az ebben az irányelvben foglalt elvekkel összhangban engedélyezett fajták hivatalos engedélyezése lejárjon, amennyiben az említett időpontig a szóban forgó fajtákat elismerték ezen irányelv rendelkezéseivel összhangban.
(3) A 3. cikk (1) bekezdésének rendelkezéseitől függetlenül a tagállamok 1975. június 30-ig engedélyezhetik a hivatalosan nem elismert standard vetőmagfajtáknak a területükön történő forgalmazását abban az esetben, ha az ezekhez a fajtákhoz tartozó vetőmagokat területükön 1972. július 1-jét megelőzően forgalmazták."
5. A 11. cikk (2) bekezdése helyébe a következő szöveg lép:
"Kérésre közölniük kell továbbá a különleges tulajdonságok leírását, amelyek lehetővé teszik a fajta megkülönböztetését más hasonló fajtáktól."
6. A 13. cikk (1) bekezdése helyébe a következő szöveg lép:
"A tagállamokban 1972. július 1-jét megelőzően engedélyezett fajták elfogadása legkésőbb 1982. június 30-ig érvényes."
7. A 16. cikk (1) bekezdése helyébe a következő szöveg lép:
"(1) A tagállamoknak biztosítaniuk kell, hogy a 17. cikkben említett kihirdetést követő két hónapos időszak leteltét követően az ebben az irányelvben foglalt, illetve az ebben az irányelvben foglaltaknak megfelelő rendelkezésekkel összhangban elfogadott fajták vetőmagjára a fajtával kapcsolatos semmiféle forgalmazási korlátozás ne vonatkozzon."
8. A 17. cikk első mondatában a "vetőmag" szó után "két hónapos időszak leteltét követően" kifejezéssel egészül ki.
9. A 26. cikk (1) bekezdésének b) pontjában szereplő mondat második fele helyébe a következő szöveg lép:
"Erre a dokumentumra nincs szükség, ha a csomagoláson letörölhetetlen nyomtatással feltüntették ezeket az információkat, vagy ha az a) pontban megállapított rendelkezésekkel összhangban öntapadós címkét használnak."
10. A 30. cikk a következő bekezdéssel egészül ki:
"(3) Azoknak a tagállamoknak, amelyek a 20. cikk (4) bekezdésének a) pontja rendelkezéseivel összhangban kivételeket határoztak meg, biztosítaniuk kell, hogy az elit vetőmagot megelőző generációkhoz tartozó nemesített vetőmagokra ne vonatkozzanak forgalmazási korlátozások, tulajdonságaikat, vizsgálati eljárásaikat, jelölésüket és fémzárolásukat illetően,
a) ha azokat az illetékes minősítő hatóság hivatalosan ellenőrizte az elit vetőmagok minősítésére alkalmazandó rendelkezésekkel összhangban;
b) ha azokat az ebben az irányelvben foglalt rendelkezéseknek megfelelően csomagolták; valamint
c) ha a csomagoláson hatósági címke található, legalább az alábbi adatok feltüntetésével:
- a minősítő hatóság és a tagállam megnevezése vagy ezek megkülönböztető rövidítése
- a tétel referenciaszáma
- faj
- fajta
- a "szuperelit vetőmag" megjelölés
- a "minősített vetőmag" kategóriába tartozó vetőmagot megelőző generációk száma.
A címke színe fehér, átlós, lila csíkkal."
11. A 33. cikk (1) bekezdése helyébe a következő szöveg lép:
"(1) Az elit vetőmagok, minősített vetőmagok, illetve a standard vetőmagok általános kínálatában egy vagy több tagállamban jelentkező, és a Közösségen belül le nem küzdhető átmeneti nehézségek kiküszöbölése érdekében, egy vagy több tagállam számára a 40. cikkben megállapított eljárással összhangban engedélyezni lehet meghatározott időre kevésbé szigorú előírásoknak megfelelő kategóriába tartozó vetőmagok, vagy a "mezőgazdasági növényfajok közös fajtajegyzékében", illetve vagy saját nemzeti fajtajegyzékükben nem szereplő vetőmagfajták forgalmazását."
12. A 35. cikk új számozása 35. cikk (1) bekezdés.
13. A 35. cikk a következő bekezdéssel egészül ki:
"(2) A tagállamoknak meg kell tenniük minden szükséges intézkedést annak biztosítására, hogy a más tagállamból vagy harmadik országból érkező, 2 kg-ot meghaladó mennyiségű vetőmag forgalmazása során feltüntessék az alábbi adatokat:
a) faj
b) fajta
c) kategória
d) előállító ország és a hivatalos ellenőrző hatóság
e) feladó ország
f) importőr
g) a vetőmag mennyisége.
Ezen adatok feltüntetésének módját a 40. cikkben megállapított eljárással összhangban kell meghatározni."
14. A 37. cikk (1) bekezdése helyébe a következő szöveg lép:
"A c) pontban megállapított kötelezettség kizárólag termelőkre vonatkozik."
15. A 42. cikk szövege helyébe a következő szöveg lép:
"42. cikk
Valamely tagállam kérésére, amelyre a 40. cikkben előírt rendelkezések vonatkoznak, az illető tagállam egészében vagy részben mentesíthető az ebben az irányelvben foglalt rendelkezések alkalmazására vonatkozó kötelezettség alól, kivéve, ha ez ellentétes lenne a 16. cikk (1) bekezdésében és a 30. cikk (1) bekezdésének megállapított rendelkezésekkel:
a) az alábbi fajok vonatkozásában:
Turbolya
Spárga
Mángold
Takarmánykáposzta
Karfiol
Brokkoli
Cikória
Görögdinnye
Édeskömény
Feketegyökér;
b) a területén rendes körülmények között nem szaporított vagy forgalmazott egyéb fajok vonatkozásában."
16. A II. és III. mellékletekben a Zea mays convar. microsperma és convar. saccharata fajokra történő valamennyi utalást el kell hagyni.
17. A IV. melléklet A. része a) 9. pontja helyébe a következő szöveg lép:
"9. Közölt nettó vagy bruttó súly, illetve a vetőmagok közölt darabszáma."
18. A IV. melléklet B. része a) 3. pontja a következőképpen módosul:
"A fémzárolás éve és hónapja; kis csomagolási egységek esetén a fémzárolás éve."
19. A IV. melléklet B. része a) 9. pontjában a "legfeljebb 100 g-ig" szavakat el kell hagyni.
20. A IV. melléklet B. része a) 10. pontja helyébe a következő szöveg lép:
"10. Közölt nettó vagy bruttó súly, illetve a vetőmagok közölt darabszáma, kivéve a legfeljebb 500 g súlyú kis csomagokat."
7. cikk
A mezőgazdasági növényfajok közös fajtajegyzékéről szóló 1970. szeptember 29-i irányelv a következőképpen módosul:
1. A 3. cikk (3) bekezdésében az "1970. július 1." helyébe "1972. július 1." lép.
2. A 10. cikk (2) bekezdése a következő szöveggel egészül ki:
"Kérésre közölniük kell továbbá a különleges tulajdonságok leírását, amelyek lehetővé teszik a fajta megkülönböztetését más hasonló fajtáktól."
3. A 12. cikk (1) bekezdése a következő szöveggel egészül ki:
"A tagállamokban 1972. július 1-jét megelőzően engedélyezett fajták elfogadása legkésőbb 1982. június 30-ig érvényes."
8. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek:
a) legkésőbb 1972. július 1-jéig a (13) és (18) bekezdés kivételével a 6. cikk rendelkezéseinek, valamint a 7. cikk rendelkezéseinek;
b) legkésőbb 1973. július 1-jéig az ebben az irányelvben foglalt többi rendelkezésnek.
9. cikk
Ennek az irányelvnek a tagállamok a címzettjei.
Kelt Brüsszelben, 1972. december 6-án.